કૃષ્ણનગર પોલીસ સ્ટેશનના પોલીસ ઇન્સ્પેક્ટર સી.આર.સંગાડાએ જણાવ્યું છે કે નરેન્દ્રસિંહ પરિવાર સાથે બહારગામ ગયા હતા તે સમયે તસ્કરો તેમના ઘરના મુખ્ય દરવાજાનું તાળું તોડીને મકાનમાં પ્રવેશ્યા હતા. પહેલા તો તસ્કરોઅે રસોડામાં જઈને બાળકોના નાસ્તો પતાવી દીધો. ત્યારબાદ ઘરનો સામાન વેરવિખેર કરીને તિજોરીમાં પડેલા 30 હજાર રૂપિયા તેમજ સોના-ચાંદીના દાગીના સહિત કુલ 5.69 લાખ રૂપિયાના મતાની ચોરી કરી પલાયન થઇ ગયા હતા. ગઇ કાલે નરેન્દ્રસિંહ પરિવાર સાથે રાજસ્થાનથી પરત આવ્યા ત્યારે તેમણે મકાનનું તાળું તૂટેલું જોતાં પોલીસ કંટ્રોલ રૂમમાં ફોન કરીને ચોરીની જાણ કરી હતી. કૃષ્ણનગર પોલીસે તસ્કરો વિરુદ્ધમાં ચોરીની ફરિયાદ દાખલ કરીને તપાસ શરૂ કરી છે.